Solar Eclipse 2020: ಇಂದು ವರ್ಷದ ಕೊನೆಯ ಸೂರ್ಯಗ್ರಹಣ ಯಾವ ದೇಶದಲ್ಲಿ ಗೋಚರ? ಇಲ್ಲಿದೆ ಮಾಹಿತಿ ಬೆಂಗಳೂರು ಡಿ. 14: ಇಂದು ಈ ವರ್ಷದ ಕೊನೆಯ ಸೂರ್ಯಗ್ರಹಣ ಸಂಭವಿಸಲಿದೆ. ತೀವ್ರ ಸ್ವರೂಪದಲ್ಲಿರುವ ಈ ಸೂರ್ಯಗ್ರಹಣ ಭಾರತದಲ್ಲಿ ಗೋಚರವಾಗುವುದಿಲ್ಲ. ಇದು ಖಂಡಗ್ರಾಸ ಸೂರ್ಯಗ್ರಹಣವಾಗಿರಲಿದೆ. ಭಾರತೀಯ ಕಾಲಮಾನದ ಪ್ರಕಾರ ಇಂದು ಸಂಜೆ 7.04 ಗಂಟೆಗೆ ಸೂರ್ಯ್ರಹಣ ಆರಂಭಗೊಂಡು, ಮಧ್ಯರಾತ್ರಿ 12.23ಕ್ಕೆ ಮುಕ್ತಾಯವಾಗಲಿದೆ. ವೃಶ್ಚಿಕ ರಾಶಿ ಮತ್ತು ಜ್ಯೇಷ್ಠ ನಕ್ಷತ್ರದಲ್ಲಿ ಈ ಸೂರ್ಯಗ್ರಹಣ ಸಂಭವಿಸಲಿದೆ. ಭಾರತದಲ್ಲಿ ಗೋಚರವಾಗದ ಈ ಸೂರ್ಯಗ್ರಹಣ ದಕ್ಷಿಣ ಅಮೆರಿಕ, ದಕ್ಷಿಣ ಅಂಟಾರ್ಟಿಕಾ, ಚಿಲಿ, ಅರ್ಜೆಂಟೈನಾ, ಫೆಸಿಫಿಕ್ ಮಹಾಸಾಗರದ ಕೆಲವಡೆ ಗೋಚರವಾಗಲಿದೆ. ಈ ವರ್ಷ ಸಾಲು ಸಾಲು ಗ್ರಹಣಗಳು ಸಂಭವಿಸಿವೆ. ಈ ವರ್ಷ ಸೂರ್ಯಗ್ರಹಣವೂ ಸೇರಿದಂತೆ ಒಟ್ಟು 4 ಗ್ರಹಣಗಳು ಸಂಭವಿಸಿವೆ. ಸೂರ್ಯಗ್ರಹಣಭಾರತದಲ್ಲಿ 2020ರ ಮೊದಲ ಸೂರ್ಯಗ್ರಹಣ ಜೂನ್ 21ರಂದು ಸಂಭವಿಸಿತ್ತು. ನವೆಂಬರ್ 30ಕ್ಕೆ ಚಂದ್ರಗ್ರಹಣ ಸಂಭವಿಸಿತ್ತು. ಅದಾದ ಎರಡೇ ವಾರಕ್ಕೆ ಇಂದು ಸೂರ್ಯಗ್ರಹಣ ಸಂಭವಿಸಿದೆ. ಇಂದು ಘಟಿಸುವ ಸೂರ್ಯಗ್ರಹಣದ ವೇಳೆ ಚಂದ್ರನ ನೆರಳಿನಲ್ಲಿ ಸೂರ್ಯ ಸಂಪೂರ್ಣವಾಗಿ ಮುಚ್ಚಿಹೋಗಲಿದ್ದಾನೆ. ಪೂರ್ಣಪ್ರಮಾಣದ ಸೂರ್ಯಗ್ರಹಣ ಇಂದು 2.10 ನಿಮಿಷಗಳ ಕಾಲ ಇರಲಿದೆ. ಇಂದು ಚಿಲಿಯ ಸ್ಯಾಂಟಿಗೋ, ಬ್ರೆಜಿಲ್ನ ಸಾವ್ ಪೌಲೋ, ಅರ್ಜೆಂಟೈನಾದ ಬ್ಯುನೋಸ್ ಏರ್ಸ್, ದಕ್ಷಿಣ ಅಮೆರಿಕಾ, ಪೆರುವಿನ ಲಿಮಾದಲ್ಲಿ ಭಾಗಶಃ ಸೂರ್ಯಗ್ರಹಣ ಗೋಚರವಾಗಲಿದೆ.